પોતાના ઉછેરમાં જેમનો ફાળો છે એવાં મમ્મી-પપ્પા, ભાઈ-બહેન, વડીલો, પાડોશીઓ સૌથી પહેલાં નક્કી કરે છે. એ પછી શાળા-કૉલેજ ‘ને મિત્રો. ત્યાર બાદ કામધંધાની જગ્યા પરના મનુષ્યો ‘ને પોતાની રિલેશનશિપ જેની સાથે હોય (કે જેની સાથે કરવી હોય) તે નિર્ણય લે છે. નાના કે મોટા પડદા પર જોયેલા દેખાવ કે પેપર પર વાર્તા, સમાચાર કે ચિત્રમાં જોયેલા દેખાવ નિર્ધારિત કરે છે. આ આપણા આદર્શ સાધન છે જે પ્રમાણપત્ર આપે છે કે સુંદર/સેક્સી દેખાવું એટલે શું. ટ્રેન્ડ ‘ને ફેશન જેવા પરિબળો મન પર પ્રત્યક્ષ ‘ને પરોક્ષ અસર કરે છે. લોકોને યાદ હશે કે ‘સરસ્વતીચંદ્ર’ની ગુણસુંદરી, ‘ગુજરાતનો નાથ’ની મંજરી, ‘અંગાર’ની શચી જેવાં પાત્રો હાવિ થાય છે. ઔર હીરોઇન્સ કી તો બાત હી મત પૂછો!